
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                                 Nr. 4c-1/202
                              PL-x 232/2022

                  Bucureşti, 24.05.2022






                        



AVIZ
asupra proiectului de Lege pentru aprobarea Ordonanței de urgență a Guvernului nr.36/2022 privind stabilirea unor măsuri de protecție socială a salariaților în contextul conflictului armat din Ucraina, precum și ca urmare a sancțiunilor internaționale aplicate Federației Ruse și Belarusului


În conformitate cu prevederile art. 95 și art. 117 alin.(3)  din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege pentru aprobarea Ordonanței de urgență a Guvernului nr.36/2022 privind stabilirea unor măsuri de protecție socială a salariaților în contextul conflictului armat din Ucraina, precum și ca urmare a sancțiunilor internaționale aplicate Federației Ruse și Belarusului, transmis cu adresa nr. PL-x 232 din 04 mai 2022, înregistrată sub nr.4c-1/202 din 05 mai 2022. 
Senatul, în calitate de primă Cameră sesizată, a adoptat proiectul de Lege pentru aprobarea Ordonanței de urgență a Guvernului nr.36/2022 privind stabilirea unor măsuri de protecție socială a salariaților în contextul conflictului armat din Ucraina, precum și ca urmare a sancțiunilor internaționale aplicate Federației Ruse și Belarusului în şedinţa din 2 mai 2022, potrivit art.76 alin.(1) din Constitutia României, republicată.
Conform prevederilor art. 75 din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menționat mai sus, în ședința din 24 mai 2022.
Proiectul de Lege are ca obiect de reglementare instituirea acordării unei indemnizaţii de 75% din salariul de bază corespunzător locului de muncă ocupat, dar nu mai mult de 75% din câştigul salarial mediu brut, până la data de                           31 decembrie 2022, următoarelor categorii de salariaţi care au contractele individuale de muncă suspendate temporar din iniţiativa angajatorilor: salariaţii angajatorilor afectaţi în mod direct sau indirect de imposibilitatea efectuării de tranzacţii cu operatori economici din Ucraina, Federaţia Rusă şi Belarus, ca urmare a efectelor generate de agresiunea militară rusă asupra Ucrainei, care înregistrează o diminuare a încasărilor cu un procent de minimum 20% raportat la încasările realizate în luna ianuarie 2022 sau la încasările realizate în luna similară a anului 2021, raportat la luna pentru care se solicită indemnizaţia şi, respectiv, salariaţii angajatorilor supuşi sancţiunilor internaţionale care au instituite măsuri restrictive în raport cu acţiunile care subminează sau ameninţă integritatea teritorială, suveranitatea şi independenţa Ucrainei şi care au fondurile sau resursele economice blocate prin ordin emis de preşedintele Agenţiei Naţionale de Administrare Fiscală.
Membrii Comisiei au analizat proiectul de Lege supus avizării, expunerea de motive, avizul favorabil al Consiliului Legislativ, cu observații și propuneri, transmis cu adresa nr. 359 din 05 aprilie 2022, precum și avizul favorabil, cu observații, primit din partea Consiliului Economic și Social, transmis cu adresa nr. 1990 din 05 aprilie 2022. 
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanței de urgență a Guvernului nr.36/2022 privind stabilirea unor măsuri de protecție socială a salariaților în contextul conflictului armat din Ucraina, precum și ca urmare a sancțiunilor internaționale aplicate Federației Ruse și Belarusului, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor organice. 


 PREŞEDINTE	                  SECRETAR                   
	
        Costel Neculai DUNAVA                                     Bogdan-Alin STOICA                                                 

                                                                                      




  	                         Consilier parlamentar

	                       Anca Magdalena CHISER

